ওয়েব ডেস্ক: মুকুল রায় তৃণমূল ছাড়ার ঘোষণা করার পর থেকেই শুরু হয়ে গিয়েছে জল্পনা, তাঁর অনুগামীরাও কি একই পথ ধরবেন? বিজেপি সূত্রের খবর, মুকুলকে দলে নেওয়ার জন্য শর্ত দিয়ে রেখেছেন অমিত শাহ। তাঁকে তৃণমূলের শীর্ষ নেতা নেত্রীদের আনতে হবে। স্বাভাবিকভাবেই প্রশ্ন উঠছে, মুকুলের দলে কে কে রয়েছেন?  এই প্রশ্নের উত্তর খুঁজতে গিয়েই উঠে আসছে দুজনের নাম। তাঁরা হলেন শীলভদ্র দত্ত ও শিউলি সাহা। ২০১৫ সালে মুকুলের ইফতার পার্টিতে হাজির হওয়ায় সাসপেন্ড হয়েছিলেন শীলভদ্র। তাঁর সঙ্গে সাসপেন্ড করা হয়েছিল শিউলিকে। সূত্রের খবর, শীলভদ্র সম্প্রতি মুখ্যমন্ত্রীকে জানিয়েছেন, তিনি কোথাও ‌যাচ্ছেন না। মুকুল নয়, দলের সঙ্গেই থাকছেন। অন্যদিকে শিউলি সাহাও মুকুলের সঙ্গে নেই বলে জানিয়ে দিয়েছেন।